CELEX: C2005/115/22
Language: fi
Date: 2005-05-14 00:00:00
Title: Asia C-108/05: Gerechtshof te 's-Gravenhagen 27.1.2005 tekemällään päätöksellä esittämä ennakkoratkaisupyyntö asiassa Bovemij Verzekeringen N.V. vastaan Benelux-Merkenbureau

14.5.2005   
            
            
               FI
            
            
               Euroopan unionin virallinen lehti
            
            
               C 115/12
            
         Gerechtshof te 's-Gravenhagen 27.1.2005 tekemällään päätöksellä esittämä ennakkoratkaisupyyntö asiassa Bovemij Verzekeringen N.V. vastaan Benelux-Merkenbureau
   (Asia C-108/05)
   (2005/C 115/22)
   Oikeudenkäyntikieli: hollanti
   Gerechtshof te 's-Gravenhage on pyytänyt 27.1.2005 tekemällään päätöksellä, joka on saapunut yhteisöjen tuomioistuimeen 4.3.2005, Euroopan yhteisöjen tuomioistuimelta ennakkoratkaisua asiassa Bovemij Verzekeringen N.V. vastaan Benelux-Merkenbureau seuraaviin kysymyksiin:
   
               1)
            
            
               [Benelux-tuomioistuimelle esitetty kysymys]
            
         
               2)
            
            
               Onko direktiivin (1) 3 artiklan 3 kohtaa tulkittava siten, että se, että merkki (nyt esillä olevassa tapauksessa Benelux-merkki) tulee kyseisessä kohdassa tarkoitetulla tavalla erottamiskykyiseksi käytössä, edellyttää sitä, että merkki ennen rekisteröintihakemuksen jättöajankohtaa ymmärretään kohderyhmässä tavaramerkiksi koko Benelux-alueella eli siis Belgiassa, Alankomaissa ja Luxemburgissa?
               Jos kysymykseen 2 vastataan kieltävästi:
            
         
               3)
            
            
               Täyttyykö direktiivin 3 artiklan 3 kohdassa säädetty rekisteröintiehto, sellaisena kuin sitä tarkoitetaan kyseisessä kohdassa, jos merkki sen käytön johdosta ymmärretään kohderyhmässä Benelux-alueen huomattavassa osassa tavaramerkiksi, ja voiko tämä huomattava osa koostua esimerkiksi yksinomaan Alankomaista?
            
         
               4)
            
            
               Onko merkin — joka koostuu jäsenvaltion (tai, kuten nyt esillä olevassa asiassa, Benelux-alueen) alueella käytettävän jonkin virallisen kielen yhdestä tai useammasta sanasta — käytössä saamaa direktiivin 3 artiklan 3 kohdassa tarkoitettua erottamiskykyä arvioitaessa otettava huomioon kyseisellä alueella olevat eri kielialueet?
               Lisäksi siinä tapauksessa, että muut rekisteröintiedellytykset täyttyvät, riittääkö siihen, että merkki rekisteröidään tavaramerkiksi, tai edellytetäänkö merkin rekisteröimiseksi tavaramerkiksi, että merkki ymmärretään kohderyhmässä tavaramerkiksi huomattavassa osassa sen jäsenvaltion (tai, kuten nyt esillä olevassa asiassa, Benelux-alueen) kielialuetta, jolla kyseistä kieltä virallisesti puhutaan?
            
         
      (1)  Jäsenvaltioiden tavaramerkkilainsäädännön lähentämisestä 21 päivänä joulukuuta 1988 annettu ensimmäinen neuvoston direktiivi 89/104/ETY (EYVL L 40, 11.2.1989, s. 1).